stanford-oval/wikipedia huggingface dataset:
יהושע למברגר
ביוגרפיה > המשנה לפרקליט המדינה לעניינים פליליים

בנובמבר 2004 מונה לתפקיד המשנה לפרקליט המדינה לעניינים פליליים. במסגרת תפקידו הוביל את כתב האישום כנגד עורך הדין יעקב וינרוט באשמת שוחד והלבנת הון אשר קרס בבית המשפט, היה שותף בסגירת תיק פרשת העמותות של ראש ממשלת ישראל אהוד ברק, שותף בהובלת תיק פרשת רשות המיסים, ממובילי הרשעת שר המשפטים חיים רמון בהטרדה מינית, הוביל את תיקי ראש ממשלת ישראל אהוד אולמרט, סגר את תיקיו של השר אביגדור ליברמן, הוביל את תיק פרשת הדסק הרוסי שקרס בבית המשפט, הכריע כי אשתו של היועץ המשפטי לממשלה יהודה ויינשטיין תואשם בגין העסקת עובד זר ללא היתר, הוביל את תיק שמעון שבס באשמת מרמה והפרת אמונים, קבע כי משטרת ישראל תגבש נוהל בסוגיית אכיפת חוק צער בעלי חיים, ועוד.
במסגרת תפקידו שימש חבר הוועדה המייעצת לסדר דין פלילי וראיות. עד לפרישתו שימש כחבר ועדת דורנר. בשנת 2020 חשפה אילה חסון כי במסגרת פרשת הרפז טען הפרקליט הצבאי הראשי אביחי מנדלבליט בפני הרמטכ"ל גבי אשכנזי שלמברגר יטה את הכף לטובת שני הראשונים, אם יגיע התיק לפתחו.
ביוני 2013, לאחר שהפסיד בהתמודדות על תפקיד פרקליט המדינה לשי ניצן, סיים את תפקידו בפרקליטות המדינה.
ביוגרפיה > לאחר סיום תפקידו בפרקליטות המדינה

משמש יועץ מיוחד במשרד עורכי הדין טל, קדרי, שמיר ושות'. במרץ 2018 הצטרף לצוות ההגנה של ראשי עמותת איילים, מתן דהן ודני גליקסברג, אשר הורשעו בפרשת השחיתות בישראל ביתנו.
משמש יושב ראש המחלקה לרישוי חוקרים פרטיים ושירותי שמירה ורישוי נוטריונים במשרד המשפטים. החל ממרץ 2016 משמש ממלא מקום יושב ראש הוועדה לבדיקת מינויים בחברות ממשלתיות. למברגר מרצה בתחום עבירות צווארון לבן במרכז האקדמי שערי מדע ומשפט. הוא שותף לסגל הבוררים והמגשרים של "המשכן לבוררות ויישוב סכסוכים". בעבר שימש דיין בבית הדין למשמעת של לשכת עורכי הדין במחוז ירושלים.
במאי 2019, לצד בכירים לשעבר בפרקליטות המדינה ובייעוץ המשפטי לממשלה, חתם על גילוי דעת כנגד חקיקת פסקת התגברות והרחבת חוק החסינות.
בפברואר 2021 חשף רביב דרוקר כי באוגוסט 2020 פרסם למברגר דו"ח מאשים על דרכי רכישת קרקעות בידי קק"ל בשטחי יהודה ושומרון. עם זאת, בשלהי ינואר 2022 פורסם כי בדו"ח שהוציאה קק"ל עצמה נוקו הדירקטורים שעסקו ברכישת הקרקעות, אולם הומלץ על הסדרת הנושא ושקיפותו.
למברגר התראיין מספר פעמים לכלי תקשורת בעניין תיקי נתניהו, וכן בעניינים נוספים.
חיים אישיים

למברגר נשוי ליונת, מנהלת אולפנת אוריה בגוש עציון (מבית אור תורה סטון) ובתו של יעקב אבן חן, ואב לשלושה. מקיים אורח חיים דתי.
אחיו הוא שלמה למברגר, אף הוא המשנה לפרקליט המדינה לעניינים פליליים. גיסו הוא פרופ' עדיאל שרמר.
הערות שוליים

↑   יהושע בריינר, השיבה פרקליטינו כבראשונה: כך התמלאה הפרקליטות באנשי הציונות הדתית, באתר הארץ, 28 בדצמבר 2019
↑  שמואל דקלו, ‏ביהמ"ש העליון חייב את גלעד שרון למסור למשטרה מסמכים בפרשת קרן, באתר גלובס, 10 בדצמבר 2003
↑  יהושע למברגר מונה למשנה לפרקליט המדינה לעניינים פליליים, באתר ynet, 21 בנובמבר 2004
↑  ליטל דוברוביצקי, עו"ד יעקב וינרוט מואשם במתן שוחד ובהלבנת הון, באתר ynet, 31 בדצמבר 2009
↑  יובל יועז, נסגר תיק עמותות ברק: "אין סיכוי סביר להרשעת היועץ טל זילברשטיין", באתר הארץ, 6 באפריל 2006
↑  אביעד גליקמן, פרשת רשות המסים: שימוע לשולה זקן וג'קי מצא, באתר כלכליסט, 3 ביולי 2008
↑  מזוז למשטרה: להמשיך בחקירה נגד רמון, באתר ערוץ 7, 5008 באוגוסט 2006
↑  גלעד גרוסמן‏, הפרקליטות: השלמנו עם כך שאין די ראיות נגד ליברמן, באתר וואלה, 13 בדצמבר 2012
↑  אלה לוי-וינריב, ‏למברגר: "לא שיקרנו; מסרנו תמונה חלקית מלחץ ובתום-לב", באתר גלובס, 27 באוגוסט 2010
↑  יובל יועז, ‏עו"ד שוקי למברגר יכריע אם אשתו של וינשטיין תועמד לדין, באתר גלובס, 16 במאי 2012
↑  הארץ,שירות "", כשנתיים לאחר זיכויו, הרשיע העליון את שבס בהפרת אמונים, באתר הארץ, 1 בדצמבר 2004
↑  צפריר רינת, האכיפה נופלת בין הכיסאות והחיות סובלות, באתר הארץ, 24 בפברואר 2007
↑  אילנה קוריאל, עין גדי: תיק האונס נגד שניים נסגר מחוסר אשמה, באתר ynet, 31 בדצמבר 2009
↑  הקמת ועדה ציבורית לבחינה של מדיניות הענישה והטיפול בעבריינים, באתר משרד המשפטים, 23 באוקטובר 2011; הוועדה הציבורית לבחינת מדיניות הענישה והטיפול בעבריינים דין וחשבון, נובמבר 2015, עמ' 2
↑  אילה חסון, המסמך שחושף: האם מנדלבליט ואשכנזי השפיעו על חקירת פרשת הרפז?, באתר חדשות 13, 30 באפריל 2020 (דקה: 3:05)
↑  יובל יועז, ‏רבין, זמיר ושוקי למברגר מצטרפים למרוץ לפרקליט המדינה, באתר גלובס, 11 בנובמבר 2013
↑  פרקליט המדינה הבא - שי ניצן, באתר ערוץ 7, 619 בנובמבר 2013
↑  יהושע (שוקי) למברגר, באתר טל, קדרי, שמיר ושות'
↑  מלכה רדוזקוביץ, ‏חיזוק לצוות ההגנה של ראשי "איילים": עו"ד יהושע למברגר, באתר גלובס, 21 במרץ 2018
↑  מנהלת היחידות המקצועיות (הסדרת מקצועות הרישוי), באתר משרד המשפטים
↑  גילוי דעת מטעם בכירים לשעבר בפרקליטות המדינה ובייעוץ המשפטי לממשלה, 26 במאי 2019; גיא פלג, ‏"אסור ליטול מבית משפט את הסמכות", באתר ‏מאקו‏, 26 במאי 2019
↑  רביב דרוקר, חשיפה: דו"ח למברגר על הדרך בה קק"ל רכשה קרקעות בשטחים בלמעלה מ-100 מיליון שקלים – "התנהלות שמתנוסס מעליה דגל שחור", באתר רביב דרוקר, ‏11 בפברואר 2021
↑  שירית אביטן כהן, ‏דוח חדש קורא להסדרת הפעילות של קק״ל ביהודה ושומרון, באתר גלובס, 1 בפברואר 2022
↑  ציוץ של כאן חדשות ברשת החברתית טוויטר, 19 ביוני 2019; ציוץ של כאן חדשות ברשת החברתית טוויטר, 2 באוקטובר 2019; ציוץ של כאן חדשות ברשת החברתית טוויטר, 7 באוקטובר 2019; ציוץ של רדיו קול ברמה ברשת החברתית טוויטר, 7 באוקטובר 2019; ציוץ של כאן חדשות ברשת החברתית טוויטר, 27 באוקטובר 2019; ועוד
↑  ציוץ של גלי צה"ל ברשת החברתית טוויטר, 16 בינואר 2016;  יהושע למברגר, סרטון  באתר יוטיוב (אורך: 1:00); ציוץ של כאן חדשות ברשת החברתית טוויטר, 23 באוקטובר 2017
↑  יונת (אדלשטיין) למברגר, באתר קהילת צאצאי הרב שמואל הומינר זצ"ל
9

ערך זה עוסק בשנה ה-9 לספירה. אם התכוונתם למספר 9, ראו .
שנת 9 היא השנה התשיעית במאה ה-1. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 9 ניתן לה בדיעבד.
כל התאריכים שלהלן הם לפי הלוח היוליאני.
אירועים

בעקבות ניצחון הגרמאנים את הצבא הרומי בראשות פובליוס קווינקטיליוס וארוס בקרב יער טויטובורג הופך נהר הריין לגבול בין העולם דובר הלטינית לדוברי הגרמנית
9 בספטמבר – בקרב יער טויטובורג מביס ארמיניוס בראשות ברית של שישה שבטים גרמאניים שלושה לגיונות רומיים (ה־17, ה־18 וה־19) שהובלו על ידי פובליוס קווינקטיליוס וארוס
נולדו

17 בנובמבר – אספסיאנוס, קיסר רומי (נפטר ב-79)
נפטרו

פובליוס קווינקטיליוס וארוס, פוליטיקאי ומצביא רומאי, ככל הנראה התאבד לאחר התבוסה בקרב יער טויטובורג (נולד ב-46 לפנה"ס)
ראו גם

ילידי 9‎
נפטרים ב-9‎
יורם גלובוס

| --- | --- |
יורם גלובוס בפסטיבל קאן, 2014
יורם גלובוס בפסטיבל קאן, 2014
 לידה:  7 בספטמבר 1943  (בן 81) המנדט הבריטי טבריה, פלשתינה (א"י)
 מדינה:  ישראל ישראל   ארצות הברית ארצות הברית
 תקופת הפעילות:  מ-1963
 עיסוק:  מפיק קולנוע
 פרסים והוקרה:  פרס אופיר על מפעל חיים (1999) 
 פרופיל ב-IMDb
 
יורם גלובוס (משמאל) מקבל פרס הוקרה מהנסיכה דיאנה באנגליה.
יורם גלובוס (נולד ב-7 בספטמבר 1943‏) הוא מפיק קולנוע בישראל ובארצות הברית, מבכירי תעשיית הקולנוע הישראלי. גלובוס הפיק כ-50 סרטי קולנוע ישראליים וכ-250 סרטים אמריקאים.
ביוגרפיה

יורם גלובוס נולד בטבריה וגדל בקריית מוצקין. בילדותו עבד כמקרין סרטים בבית הקולנוע "אורות", שהיה בבעלות אביו. שירת בצה"ל בחטיבת גולני והשתחרר כקצין בדרגת סגן.
עם שחרורו מצה"ל בשנת 1964, החל לשתף פעולה עם בן דודו, הבמאי מנחם גולן. השניים הקימו את חברת ההפקות "סרטי נח", על שם אביו של גולן. גלובוס עבד כמפיק ומפיץ בחברה, וגולן כבמאי ומפיק. במהלך שנות השישים והשבעים הם הפיקו עשרות סרטים, שחלקם זכו להצלחה ופופולריות רבה בישראל: "סאלח שבתי", "אני אוהב אותך רוזה", "אסקימו לימון", "מלכת הכביש", "אהבה אילמת", "קזבלן", "מבצע יונתן", שהצליח גם ברחבי העולם והיה מועמד לפרס אוסקר ולפרס גלובוס הזהב, ועוד רבים. בנוסף עסקו בניהול בתי קולנוע והפצת סרטים.
בשנת 1974 הפיק גלובוס, יחד עם מנחם גולן שגם ביים, סרט ראשון בהוליווד, "לפקה" (Lepke) (אנ'), בכיכובו של טוני קרטיס. אך במקביל המשיכו להפיק סרטים בישראל.
ביוגרפיה > המעבר להוליווד

בשנת 1978 עברו גולן וגלובוס להוליווד ורכשו את חברת הפקות הסרטים "קנון גרופ". עד אמצע שנות ה-80 הפיקו גולן וגלובוס כ-40 סרטים בשנה וקנון הפכה לאחת מחברות הסרטים העצמאיות הגדולות בעולם והגדולה בארצות הברית. יורם ומנחם רכשו לעצמם שם של מפיקי-על בהוליווד ותרמו רבות לפתיחת תעשיית הסרטים מארצות הברית החוצה לשווקים הבינלאומיים. בין הסרטים שהפיקו: "ספורט הדמים" עם ז'אן-קלוד ואן דאם, "מעבר לשיא" עם סילבסטר סטאלון, "סופרמן 4" ו"עיתונות שחורה" עם כריסטופר ריב, "מחץ הדלתא" עם צ'אק נוריס, "השגריר" עם רוברט מיצ'ם ורוק הדסון, ”Missing in Action", "נינג׳ה אמריקאית", "לוחמי החופש" ועוד רבים. בנוסף למותגים נוספים שהיו בבעלותם במהלך השנים החזיקו גולן וגלובוס בעלות על כגון "ספיידרמן", "קפטן אמריקה" ועוד רבים.
בפברואר 1985 זכו גלובוס וגולן לפגוש את אליזבת השנייה, מלכת הממלכה המאוחדת ובני משפחת המלוכה בהקרנת הבכורה של הסרט "Ordeal by Innocence" עיבוד קולנועי לספרה של אגאתה כריסטי (אנ'), שנערכה בלונדון, בבית קולנוע שגם היה בבעלותם.
במחצית הראשונה של שנות ה-80 הרחיבו גולן וגלובוס את פעילות הקבוצה על ידיד ברכישת רשתות בתי קולנוע ואולפנים ברחבי העולם בעיקר באירופה. לאחר רכישת "קלאסיק" ו"סטאר צ'יין" וחברת Thorn EMI שלטה "קנון גרופ" על כ-40 אחוזים משוק הקולנוע הבריטי והייתה רשת האולפנים ובתי הקולנוע הגדולה בהולנד, איטליה וגרמניה עם כ-1,800 בתי קולנוע באירופה בלבד. עם זאת לצורך הרכישה נטלו הלוואות ובמקביל החלה חקירה של הוועדה לניירות ערך ולבורסות נגד החברה.
במאי 1987 מכרה "קנון גרופ", לאחר שצברה חובות כבדים של מאות מיליוני דולרים, את ספריית הסרטים הבריטית שלה "Thorn-EMI Screen Entertainment Library" אשר מנתה כ-2000 סרטים בריטיים לחברת Weintraub Entertainment Group בסכום של כ-85 מיליון דולר. בסוף 1987 רכשה את השליטה ב"קנון גרופ" חברת "Pathé Communications", חברת החזקות בשליטת איש העסקים האיטלקי ז׳אן-קארלו פארטי. אחר כך פרקו בני הדודים גולן וגלובוס את השותפות ביניהם, והחל סכסוך עסקי מתוקשר בין השנים. בריאיון עיתונאי ב-2002 סיפר יורם גלובוס כי "קנון גרופ" נקלע לקשיים, לאחר שמנחם גולן חתם על התחייבויות להפקת 46 סרטים בשנה אחת, כמות גדולה יחסית ליכולת הפיננסית של הקבוצה. גולן מצידו סיפר שסמך על גלובוס בנושא ניהול הכספים ולא עסק בצד הפיננסי.
בשנת 1990 מונה יורם גלובוס לנשיא ויו"ר חברת הסרטים האמריקאית "Metro-Goldwyn-Mayer" ויונייטד ארטיסטס כאשר היא נרכשה על ידי Cannon Group\Pathe Communications בסכום של 1.4 מיליארד דולר. החברה הממוזגת פעלה בשם "MGM-Pathé Communications" (אנ'). בתקופה זו הפיק במסגרת החברה את הסרטים "לא בלי בתי", "תלמה ולואיז" ועוד. אולם החברה פעלה בהפסד, ונפתחה חקירה פדרלית נגד בעל השליטה ז׳אן-קארלו פארטי.
בשנת 1992 פשטה "MGM-Pathé" את הרגל, עקב חוב עצום לבנק הצרפתי קרדיט ליאונה. גלובוס ניסה להקים מחדש את חברת "קנון".
בשנת 1993, לאחר שהפיק למעלה מ-200 סרטים בהוליווד, חזר גלובוס לגור באופן קבוע בישראל.
ביוגרפיה > פעילות בישראל

במקביל לפעילות בארצות הברית ריכזה קבוצת "גולן-גלובוס" את פעילותו של יורם גלובוס ובני משפחתו בישראל (שם החברה שונה אחר כך ל"גלובוס גרופ", כאשר מנחם גולן מכר את חלקו בקבוצה). הקבוצה הפעילה רשת של בתי קולנוע, בעיקר בתל אביב, בהם קולנוע תל אביב, ששימש גם את משרדי הקבוצה ואת ארכיון הסרטים שלה. החל משנת 1990 פעלו בבניין קולנוע תל אביב "אולפני ג.ג. תל אביב", ששימשו בעיקר את ערוץ 2, ואחר כך גם את ערוץ 10. האולפנים נסגרו ב-2008. את רשת בתי הקולנוע ניהל במשך שנים רבות אחיו של יורם גלובוס, אמנון גלובוס, אך ב-1997 התפטר, ותבע את אחיו על כספים שטען שהיה חייב לו.
בשנת 1983 השתלטה קבוצת "גולן-גלובוס" על 80% משוק הפצת הסרטים בישראל לאחר שרכשה את זכויות ההפצה של רוב האולפנים ההוליוודים בישראל. באותה שנה יזמו גולן וגלובוס תוכנית להקמת קומפלקס של אולפני קולנוע בישראל. האולפנים הוקמו בנווה אילן בשם "ג.ג. אולפני ישראל - ירושלים" ונפתחו בשנת 1990.
בשנת 1993 היה שותף בקבוצה שהתמודדה במרכז להפעלת ערוץ 2, יחד עם איש העסקים שאול אלוביץ, העיתון "גלובס" ומשקיעים נוספים. הקבוצה לא זכתה במכרז.
בקיץ 1996 החל לפעול במרכז קונגרסים בינלאומי חיפה פרויקט שהקים בשם "גלובוס סיטי", שכלל חמישה בתי קולנוע, שטחי הסעדה ובידור, אולם שנה אחר כך מכר את המתחם.
בשנת 1997 חזר לפעול עם מנחם גולן והקים חברת הפקות משותפת.
בשנת 2001 היה שותף לקבוצה שזכתה במכרז להפעלת ערוץ החדשות הייעודי, ביוני 2004 רכש את השליטה בערוץ אך לבסוף הוא לא עלה לשידור.
בשנת 2007 גייסה חברת "גלובוס מקס"שבבעלותו הון בבורסת תל אביב. "גלובוס מקס" החזיקה ברשת בתי הקולנוע בשיטת IMAX בישראל.
בשנת 2014 מכר גלובוס את רוב עסקיו בישראל.
ב-1999 זכה יורם גלובוס בפרס אופיר על מפעל חיים מטעם האקדמיה הישראלית לקולנוע וטלוויזיה.
חיים אישיים

בשנת 1991 נישא גלובוס לזמרת עדנה לב, והתגרש ממנה כעבור זמן קצר. בשנת 1993 נישא לגיסתה של גרושתו, לאה גלובוס. בהמשך נולד בנם המשותף אורי.
שניים משלושת ילדיו החורגים של גלובוס (ילדיה של לאה מנישואיה הקודמים), השחקנים עידו לב ולירון לב.
גלובוס ידוע כאוהד של קבוצת הכדורגל בית"ר ירושלים, ובשנת 1991 תרם 400 אלף דולר לרכישת כרטיס השחקן אלי אוחנה, שכרטיסו היה שייך לקבוצת מכלן הבלגית. גלובוס תומך של מפלגת הליכוד והפיק בהתנדבות את תשדירי הבחירות של המפלגה ב-1996 ו-1999. הוא גם חבר אישי של בני הזוג נתניהו, המרבים להשתתף באירועים משפחתיים של גלובוס.
בפברואר 2013, גלובוס נעצר על-ידי רשות המיסים ונערך חיפוש בביתו, אחר כך שוחרר בערבות. לפי החשד, משך גלובוס כ-26 מיליון שקל מחברות בבעלותו, אך לא דיווח על ההכנסה. באוגוסט 2016 נסגר תיק העלמת המס הפלילי נגדו, אך רשות המיסים עדיין דרשה ממנו תשלומי מס שטענה שהוא חייב.
יחזקאל טאוב

ערך זה עוסק באדמו"ר מיבלונה ומייסד כפר חסידים. אם התכוונתם לסב סבו, האדמו"ר מקוזמיר, ראו .
| --- | --- |

 לידה:  17 באוקטובר 1895 
 פטירה:  22 במאי 1986 (בגיל 90) 
 תקופת הפעילות:  ? – 22 במאי 1986 
 
רבי יחזקאל טאוב (כ"ט בתשרי תרנ"ו, 17 באוקטובר 1895 - י"ג באייר תשמ"ו, 22 במאי 1986) היה האדמו"ר האחרון של חסידות יבלונה וממייסדי "נחלת יעקב", לימים חלק מכפר חסידים.
קורות חייו

נולד בנובה מיאסטו שבפולין, לרבי יעקב טאוב מיבלונה, שהיה נינו של רבי יחזקאל מקוזמיר, אבי שושלת זוואלין-מודז'יץ ויבלונה. בשנת תרע"ה נישא לפרל צאצאית אדמו"רי  חסידות קוז'ניץ. לאחר פטירת אביו בשנת תר"פ התמנה לשמש כאדמו"ר מיבלונה.
קורות חייו > כפר חסידים

בשנת תרפ"ד החליט לעלות לארץ ישראל ולהקים בה יישוב, באומרו בשם אביו, כי מוטב להיות פועל פשוט בארץ ישראל מאשר רבי לחסידים בגולה. לפני עלייתו ביקש את ברכתו של רבי אברהם מרדכי אלתר ("האמרי אמת") להחלטתו, אך הוא התנגד לרעיון וביקש ממנו לא להתחבר לחילונים החיים בארץ ישראל. וכך נכתב במכתב ששלח האמרי אמת לאדמו"ר מאוסטרובצה "והגם שהבטיח כי לא יתחבר עם חפשיים, הלוואי שיהיה אמת, וכפי הנשמע אינו כן".
למרות דברי האדמו"ר מגור החליט רבי יחזקאל טאוב לעלות לארץ ישראל בחודש אדר בשנת תרפ"ה. בדצמבר 1925 נבחר לאספת הנבחרים השנייה, מטעם רשימת "אחדות הבונים (הפועל המזרחי המאוחד)". ביחד עם חסידיו הקים את "נחלת יעקב". לאחר כמה שנים התאחדו חסידי יבלונה עם קבוצת חסידים בראשות האדמו"ר ישראל אליעזר הופשטיין מקוז'ניץ (ה"עבודת אליעזר") וביחד הקימו את כפר חסידים.
עם ר' יחזקאל עלו מאה משפחות, כאשר חמש מאות משפחות נוספות התכוונו לעלות בהמשך. חסידיו של ר' יחזקאל התיישבו, בשלוש נקודות: שייח' אבריק, חרת'יה (בין אזור שער העמקים כיום, לבין שביל נחל קישון), חרב'ג (בין כפר חסידים כיום, לבין שביל נחל קישון). החסידים שעלו נתקלו בבעיות רוחניות וגשמיות. אחד מאנשי הנוער העובד והלומד אשר בא לסייע בבניית הרפתות בכפר החל להטיף את שיטתו בקרב החסידים שהתיישבו במקום. החסידים הרגישו שהוא הורס את הצביון הרוחני בכפר, אך כאשר באו לר' יחזקאל וביקשו ממנו שיגרש אותו מהכפר, סירב הרב לבקשה בצטטו את דברי האדמו"ר אברהם יעקב מדרוהוביץ' (שהיה שותף פעיל בהקמת הכפר): "באהבת חינם תיבנה ארצנו". הטפותיו האידאולוגיות של אותו פועל השפיעו על המתיישבים החסידים וחלק מהם פרקו עול תורה ומצוות. לבסוף התחתן הפועל עם אחייניתו של ר' יחזקאל, בתו של ר' יוסף חיים ונחוצקר. באותה תקופה חלו החסידים במחלת המלריה שנגרמה עקב הביצות בנחל קישון הסמוך, ילדים רבים ואנשים צעירים מתו.
בשנת תרפ"ז ר' יחזקאל נסע לארצות הברית על מנת לגייס כספים לשם המשך בניית הכפר, לפני נסיעתו עלו לירושלים משפחות חסידי יבלונה, וביקשו מהרב אברהם יצחק הכהן קוק שידאג שלא יינתן אישור נסיעה לרבם אך עקב המצב הכלכלי הקשה שם, ר' יחזקאל חזר בידיים ריקות. בשנת ה'תרפ"ח הוא נפרד מאשתו וזו חזרה לפולין. לאחר תקופה קצרה ר' יחזקאל הגה רעיון שהחסידים יתגוררו בקריית חרושת, שאת אדמותיה רכש, ויעבדו בחיפה הסמוכה, ואכן החסידים גילו עניין רב ברעיון ואף רכשו מגרשים לצורך העניין. בשנת תרצ"ד הניח ר' יחזקאל את אבן הפינה להקמת קריית חרושת. אך בשנת תרצ"ו פרצו מאורעות תרצ"ו-תרצ"ט והדרכים לחיפה נחסמו. החסידים שכעסו על ר' יחזקאל ביקשו את כספם בחזרה, אך ר' יחזקאל לא יכול היה להשיב את כספם לאחר שהסתבך בהלוואות שלקח.
לאחר מכן עזב ר' יחזקאל את הארץ ונסע לארצות הברית. שם התרחק מן הדת, שינה את שמו לג'ורג' נייגל והתיישב בלוס אנג'לס. במלחמת העולם השנייה התנדב במספנה של הצבא האמריקני בהמשך הפך לקבלן ונפל כלכלית מספר פעמים. לאחר זמן התקרב לחוגים היהודיים במקום ואף התחיל לבקר בבית הכנסת המקומי. נרשם ללימודי פסיכולוגיה באוניברסיטה והתגורר במעונות הסטודנטים וגם התנדב במוסד לחולי נפש.
אחיינו יעקב כספי, נפל בקרב שיירת הל"ה בגוש עציון. אחייניתו היא הסופרת פנינה כספי.
קורות חייו > אחרית ימיו

בערוב ימיו, בשנת ה'תשמ"א, חזר לכפר חסידים. בשנותיו האחרונות התגורר בכפר. שב לקיים אורח חיים דתי, הניח תפילין, והעביר שיעורי תורה.
כאשר חזר וראה כפר שוקד ופורח, אמר: "זה הדבר הטוב שעשיתי בחיי".
ר' יחזקאל נפטר בי"ג באייר ה'תשמ"ו, ונטמן על יד חסידיו מגשימי דרכו בחלקת החסידים הראשונים מייסדי הכפר, בבית העלמין בכפר חסידים. מתחת למצבתו נכתבה אמרתו המפורסמת בשם האדמו"ר מדרוהוביץ': "באהבת חינם תיבנה ארצנו".
ב-2019 הועלה הצגה על קורות חייו בשם "האדמו"ר האחרון – אודיסאה חסידית" מאת אנסמבל תקוע והמשורר יורם ניסינוביץ'.
הערות שוליים

↑  במסמך הגירה לארצות הברית (מפורום אוצר החוכמה), מוזכר שם המקום כ-Novemasto, ועל מצבת קברו מופיע השם ניישטאדט – שהוא תרגום שם המקום ("עיר חדשה") ליידיש. ישנן מספר ערים כאלו בפולין, ואף כי ניתן לזהות את המקום עם נובה מיאסטו על הסונה, יש בכך ספקות.
↑  רבי יעקב טאוב מיבלונה נולד בשנת תרכ"א, נפטר בז' באב תר"פ. נגינה וחסידות בבית קוזמיר ובנותיה עמודים 156–159, ואנציקלופדיה לחסידות של ד"ר יצחק אלפסי חלק ב' עמוד רלה-רלו.
↑  קברו של רבי יעקב בפולין
↑  דבריו של ה"אמרי אמת" בעניין הרבי מיבלונה
↑  על פי הספר החסידות ושיבת ציון, של ד"ר יצחק אלפסי, בתאריך י"ט אדר בשנת תרפ"ה החלה העלייה הראשונה של חסידי יבלונה.
↑  התוצאות הסופיות לאספה"נ השניה, דואר היום, 31 בדצמבר 1925
↑  מפי עדות החסידים מייסדי הכפר, שסיפרו שכל לילה היו מחליפים חסידי יבלונה וקוז'ניץ את סדר השלטים בכניסה לכפר פעם היה נחלת-יעקב ופעם עבודת-ישראל עד שהוחלט להתאחד ולקרוא למקום כפר חסידים.
↑  שמו היה מרדכי יונאי בעצמו בן למשפחת חסידים, שבבוקר היה פועל ואחה"צ היה מטיף את שיטתו בקרב ילדי החסידים שבכפר.
↑  המכונה האדמו"ר המצייר מכיוון שהתעסק בציור; בכפר חסידים עסק במדידת הקרקעות.
↑  ר' יוסף חיים ונחוצקר היה חתנו של רבי יעקב טאוב מיבלונה.
↑  עוד על "נחלת יעקב", דואר היום, 15 בדצמבר 1926
↑  עמוס כרמלי, קריית חרושת, דבר, 18 ביולי 1969
↑  ראו, למשל: הודעה בדבר מכירת מטלטלין, דבר, 11 באוקטובר 1938
↑  עיתון חרות, 2 בנובמבר 1960
1 2    יהודה יפרח, ‏רבי בורח מבשורה, בעיתון מקור ראשון, 12 בפברואר 2019
↑   https://rabbidunner.com/the-amazing-return-of-the-yabloner-rebbe/ The Amazing Return Of The Yabloner Rebbe], הרב פיני דונר, 17 בדצמבר 2018
| --- | --- |
בקרת זהויות :  NLI: 987007416291205171  VIAF: 65156495292517560126   WorldCat (עם VIAF): 65156495292517560126 
ר' יחזקאל טאוב מיבלונה (משמאל) עם חסידיו, בשנים הראשונות בכפר חסידים
קבר האדמו"ר מיבלונה בבית העלמין בכפר חסידים.
השפעה אקולוגית של חתול הבית

לחתול הבית השפעה אקולוגית על חיות הבר. מאז ביות חתול הבר לפני כ-9.5 אלף שנה, השתמרו תכונותיו כטורף ללא שינויים רבים בהשוואה למין מוצאו. חוקרים ואקולוגים טוענים כי לחתולי הבית ולחתולי הרחוב השפעה רבה על אוכלוסיית חיות הבר והם אחראים לסיכונם של מינים רבים מקבוצות טקסונומיות שונות.
שונות חתול הבית כטורף

חתולי הבית נחלקים לשלוש קבוצות על פי מידת התלות שלהם בבני האדם: חתולי מחמד, חתולים משוטטים וחתולים שהתפראו. בעוד שהשניים הראשונים נסמכים על בני אדם, חתולים שהתפראו מתרבים בטבע ושורדים בעזרת ציד יונקים קטנים וציפורים. חושיהם של כל חתולי הבית חדים והם מצוידים בטפרים ובשיניים המותאמות לתפיסתו של הטרף. ההבדלים הגופניים וההתנהגותיים בין חתול הבית לבין מין מוצאו מעטים, ובפרט בהתנהגות הציד. אפשר להסביר את זה בכך שגם חתולי מחמד שימשו בתור ציידי מכרסמים במגורי אדם, ובצורך הגבוה של החתוליים בחלבון בתור אוכלי בשר. חתול הבית שונה מטורפים טבעיים בארבע דרכים:
חתולי בית מוגנים על ידי בני האדם מפני אלמנטים שבדרך כלל מווסתים את גודל אוכלוסיות טורפי הבר, כגון מחלות וטריפה. חתולי רחוב חשופים למפגעים שונים ומידת הגנתם תלויה בעיקר ביחס לו הם זוכים מבני האדם בסביבתם.
צפיפות אוכלוסיית הנטרפים לא משפיעה על הצפיפות של חתולי הבית, כי לרוב יש להם מקור מזון קבוע בניגוד לחתולי הרחוב שאצלם צפיפות האוכלוסייה מושפעת גם מזמינות אשפה ונקודות האכלה.
בשונה מטורפים טבעיים, שצפיפותם מוגבלת על ידי התנהגות טריטוריאלית, אצל נקבות חתולים תיתכן חפיפה אף של 80% מהטריטוריה עם נקבות אחרות ולכן תיתכן צפיפות אוכלוסייה גדולה. מחקר שנעשה בירושלים הראה צפיפות של 2,300 חתולי רחוב בוגרים לקמ"ר (כ-23 חתולים לדונם בממוצע).,אך הבדיקה נעשתה בשכונות המגורים הצפופות שבסמוך לשוק מחנה יהודה. בשכונות אלו זמינות המזון מאשפה היא מהגבוהות ביותר בעיר, צפיפות התושבים גבוהה, ישנם רחובות רבים שהם להולכי רגל בלבד ללא סכנת כבישים ומפוזרות בה נקודות האכלה רבות.
חתולי בית פועלים בכל שעות היממה, בניגוד לחתול הבר ולטורפים נוספים שפועלים בעיקר בלילה. זה מאפשר לחתולי הבית לפרוש את חיפוש המזון על פני זמן רב יותר ובכך גדל מגוון מיני הטרף הזמינים להם בהשוואה לטורפים אחרים.
תזונת חתול הבית

מחקרים רבים טוענים כי חתול הבית יוצר לחץ סביבתי חמור על חיות בר בסביבת המרחב העירוני ובתוכו. מחקרים אלו נעשו לרוב במקומות בהם חתול הבית הוא מין פולש (אוסטרליה, ניו זילנד, בריטניה, אמריקה הדרומית והצפונית). במזרח התיכון, בו התפתח חתול הבית כמעט ולא נעשו מחקרים בנושא. במחקר יחיד שבדק את תכולת קיבתם של כ-190 חתולים משטחים חקלאיים וטבעיים בישראל, שליש מהקיבות נמצאו ריקות ובקיבתם של כל החתולים העירוניים נמצאו שיירי מזון של האדם בלבד. מבין החתולים שבקיבתם נמצא טרף יונקים היוו 75% מנפח הקיבה, דו-חיים 10% (אך כולם מקיבה של חתול אחד), עופות 9% וזוחלים 6%. בסך הכל נמצאו שבעה מינים שונים של יונקים, חמישה מיני זוחלים, מין אחד של דו-חיים וזוהו שני מינים של עופות. ניכר במחקר שחתול הבית אינו בורר את טרפו וצד את בעלי החיים הזמינים לו ביותר. בהתאם, עכבר הבית וחולדות היוו כמעט מחצית מבעלי החיים שזוהו בקיבתם של חתולי הרחוב, בעוד רק כ-2% מבעלי החיים זוהו ככאלו הנמצאים בסכנת הכחדה.
במסגרת אותו המחקר נערך סקר, בו השתתפו בעליהם של חתולי-מחמד ואנשי רשויות שונות. נמצא שחתולים צדים מינים שונים ומגוונים מכל מחלקות החולייתנים. במחלקת העופות תועדו 26 מינים שונים משמונה סדרות. במחלקות הזוחלים תועדו 17 מינים. במחלקת היונקים תועדו 10 מינים משלוש סדרות.
המינים הנפוצים ביותר מבין פרטי הציד בכל אחת מהמחלקות הם מינים מלווי אדם (קומנסליים), כמו עכבר הבית, דרור הבית ושממית הבתים. בנוסף, נמצאו מעט מינים פחות נפוצים, כמו לטאה ירוקה ונמנמן העצים בסכנת הכחדה אזורית, הנחש מחרוזן דוגוני בסיכון אזורי וגרביל החוף בסיכון עולמי. גם במקרה זה ניכר שרק כ-2% מהטרף כלל בעלי חיים בסכנת הכחדה. יש לציין שסקר עקבי של ציד במחקר זה נעשה רק לגבי חתול יחיד שהיה גם החריג ביותר גם במרחק הרב שהתרחק מביתו וגם בכמות הטרף הגדולה ביותר שתועדה וכללה כ-48 בעלי חיים בשנה, מתוכם רק שני בעלי חיים היו ממינים בסכנת הכחדה. כמות טרף זו נמוכה משמעותית מההערכות המיוחסות לחתולי הבית לפי מחקרים אחרים.
חתול הבית והאדם

חתולי בית מסייעים לאדם בטריפה של עכברים וחולדות המשמשים פונדקאים למגוון מחלות וטפילים מדבקים לבני האדם. כמו כן החתולים מסייעים גם בצייד נחשים ארסיים, וכן בצייד חרקים מטרידים כתיקנאים. אמנם חתולי בית עשויים להדביק בני אדם במספר מחלות: טפיל הטוקסופלזמוזיס במגע עם צואת חתול, מחלת שריטת החתול (חיידק ברטונלה הנסלה), טפילי מעיים וזיהומים פטרייתיים, ואף כלבת בשריטה או נשיכה של חתול נגוע, אך לרוב אחוז ההדבקות נמוך מאוד.